CELEX: 62007TA0117
Language: el
Date: 2011-03-03 00:00:00
Title: Υποθέσεις T-117/07 και T-121/07: Απόφαση του Γενικού Δικαστηρίου της 3ης Μαρτίου 2011 — Areva κ.λπ. κατά Επιτροπής (Ανταγωνισμός — Συμπράξεις — Αγορά των έργων εξοπλισμού μεταγωγής με μόνωση αερίου — Απόφαση που διαπιστώνει παράβαση του άρθρου 81 ΕΚ και του άρθρου 53 της Συμφωνίας ΕΟΧ — Δικαιώματα άμυνας — Υποχρέωση αιτιολογήσεως — Καταλογισμός των πράξεων που συνιστούν την παράβαση — Διάρκεια της παραβάσεως — Πρόστιμα — Εις ολόκληρον ευθύνη για την καταβολή του προστίμου — Επιβαρυντικές περιστάσεις — Πρωτοστατούσα επιχείρηση — Ελαφρυντικές περιστάσεις — Συνεργασία)

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/10
            
         Απόφαση του Γενικού Δικαστηρίου της 3ης Μαρτίου 2011 — Areva κ.λπ. κατά Επιτροπής
   (Υποθέσεις T-117/07 και T-121/07) (1)
   
   (Ανταγωνισμός - Συμπράξεις - Αγορά των έργων εξοπλισμού μεταγωγής με μόνωση αερίου - Απόφαση που διαπιστώνει παράβαση του άρθρου 81 ΕΚ και του άρθρου 53 της Συμφωνίας ΕΟΧ - Δικαιώματα άμυνας - Υποχρέωση αιτιολογήσεως - Καταλογισμός των πράξεων που συνιστούν την παράβαση - Διάρκεια της παραβάσεως - Πρόστιμα - Εις ολόκληρον ευθύνη για την καταβολή του προστίμου - Επιβαρυντικές περιστάσεις - Πρωτοστατούσα επιχείρηση - Ελαφρυντικές περιστάσεις - Συνεργασία)
   2011/C 113/20
   Γλώσσα διαδικασίας: η γαλλική
   
      Διάδικοι
   
   
      Προσφεύγουσες: Areva, société anonyme (Παρίσι, Γαλλία), Areva T & D Holding SA (Παρίσι), Areva T & D SA (Παρίσι), Areva T & D AG (Oberentfelden, Ελβετία) (εκπρόσωποι: A. Schild και J.-M. Cot, δικηγόροι) και Alstom, société anonyme (Levallois-Perret, Γαλλία) (εκπρόσωποι: αρχικώς J. Derenne, δικηγόρος, W. Broere, solicitor, A. Müller-Rappard και C. Guirado, δικηγόροι, στη συνέχεια J. Derenne και A. Müller-Rappard)
   
      Καθής: Ευρωπαϊκή Επιτροπή (εκπρόσωποι: αρχικώς X. Lewis και F. Arbault, στη συνέχεια X. Lewis, και τέλος V. Bottka και N. Von Lingen)
   
      Αντικείμενο
   
   Προσφυγές με κύριο αίτημα τη μερική ακύρωση της αποφάσεως C(2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F/38.899 — Εξοπλισμός μεταγωγής με μόνωση αερίου), και επικουρικό αίτημα τη μείωση του επιβληθέντος στην προσφεύγουσα προστίμου
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-117/07 και T-121/07 προς έκδοση κοινής αποφάσεως.
            
         
               2)
            
            
               Ακυρώνει το άρθρο 2, στοιχεία β' και γ', της αποφάσεως C(2006) 6762 τελικό της Επιτροπής, της 24ης Ιανουαρίου 2007, σχετικά με διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/F/38.899 — Εξοπλισμός μεταγωγής με μόνωση αερίου).
            
         
               3)
            
            
               Για τις παραβάσεις που διαπιστώθηκαν με το άρθρο 1, στοιχεία β' έως στ', της αποφάσεως C(2006) 6762 τελικό, επιβάλλει τα εξής πρόστιμα:
               
                           —
                        
                        
                           Alstom, ανώνυμη εταιρία: 10 327 500 ευρώ,
                        
                     
                           —
                        
                        
                           Alstom: 48 195 000 ευρώ, για την καταβολή του οποίου ευθύνεται εις ολόκληρον με την Areva T & D SA, 20400000 ευρώ εκ του ποσού που οφείλει η Areva T & D SA, για την καταβολή του οποίου ευθύνεται εις ολόκληρον με τις Areva T & D AG, Areva, ανώνυμη εταιρία, και Areva T & D Holding SA.
                        
                     
         
               4)
            
            
               Απορρίπτει τις προσφυγές κατά τα λοιπά.
            
         
               5)
            
            
               Στην υπόθεση T-117/07, η Ευρωπαϊκή Επιτροπή φέρει το ένα δέκατο των δικαστικών εξόδων των Areva, Areva T & D Holding, Areva T & D SA και Areva T & D AG και το ένα δέκατο των δικαστικών εξόδων της. Οι Areva, Areva T & D Holding, Areva T & D SA και Areva T & D AG φέρουν τα εννέα δέκατα των δικαστικών εξόδων τους και τα εννέα δέκατα των εξόδων της Επιτροπής.
            
         
               6)
            
            
               Στην υπόθεση T-121/07, η Ευρωπαϊκή Επιτροπή φέρει το ένα δέκατο των δικαστικών εξόδων της Alstom και το ένα δέκατο των δικαστικών εξόδων της. Η Alstom φέρει τα εννέα δέκατα των δικαστικών εξόδων της και τα εννέα δέκατα των εξόδων της Επιτροπής.
            
         
      (1)  ΕΕ C 140 της 23.6.2007.